মাঝ আকাশে কেবিন ক্রুকে মদ্যপ যাত্রীর কামড়, উড়োজাহাজের জরুরি অবতরণ
মধ্য আকাশে মদ্যপ এক যাত্রী কেবিন ক্রুর হাতে কামড় বসিয়ে দেওয়ায় যুক্তরাষ্ট্রগামী জাপানের একটি উড়োজাহাজ টোকিওতে ফিরে যেতে বাধ্য হয়েছে।
আজ বুধবার এএফপির বরাত দিয়ে বিবিসির প্রতিবেদনে এ তথ্য জানানো হয়েছে।
অল নিপ্পন এয়ারওয়েজের (এএনএ) এক মুখপাত্র এএফপিকে জানান, ৫৫ বছর বয়সী মার্কিন ওই যাত্রী যখন কেবিন ক্রুর হাতে কামড় বসিয়ে দেন, তখন তিনি 'প্রচণ্ড মাতাল' ছিলেন।
তবে জাপানি গণমাধ্যমের কাছে অভিযুক্ত যাত্রী বলেছেন যে, তিনি ঘুমের ওষুধ খেয়েছিলেন এবং সেসময় কী ঘটেছে তা তার মনে নেই।
প্রশান্ত মহাসাগরের ওপর দিয়ে উড়ে যাওয়ার সময় উড়োজাহাজটিতে ১৫৯ জন যাত্রী ছিল। কামড় কাণ্ডের সঙ্গে সঙ্গেই যাত্রীরা ভীত হয়ে পাইলটকে টোকিওর হানেদা বিমানবন্দরে ফিরে যাওয়ার অনুরোধ করেন।
পরে উড়োজাহাজটি জরুরি অবতরণের পর সেই যাত্রীকে পুলিশের হাতে তুলে দেওয়া হয়েছে বলে জানিয়েছে এএনএ কর্তৃপক্ষ।


মধ্য আকাশে মদ্যপ এক যাত্রী কেবিন ক্রুর হাতে কামড় বসিয়ে দেওয়ায় যুক্তরাষ্ট্রগামী জাপানের একটি উড়োজাহাজ টোকিওতে ফিরে যেতে বাধ্য হয়েছে।